KJL ลงสนามเทรด mai วันแรก เหนือจอง 27% กระแสตอบรับล้น
KJL ไอพีโอป้ายแดงเทรดตลาด mai วันแรก ทะยานเหนือจอง 27% ผลตอบรับจากนักลงทุนดีเยี่ยม มั่นใจธุรกิจผลิตจำหน่ายตู้ไฟ-อุปกรณ์ไฟฟ้าโตต่อเนื่อง
KJL ไอพีโอป้ายแดงเทรดตลาด mai วันแรก ทะยานเหนือจอง 27% ผลตอบรับจากนักลงทุนดีเยี่ยม มั่นใจธุรกิจผลิตจำหน่ายตู้ไฟ-อุปกรณ์ไฟฟ้าโตต่อเนื่อง
22 พ.ย. 2565

นายการุณย์ สุจิวโรดม ประธานกรรมการบริษัท นายเกษมสันต์ สุจิวโรดม ประธานเจ้าหน้าที่บริหาร และ นางกันยา สุจิวโรดม กรรมการบริษัท บริษัทกิจเจริญ เอ็นจิเนียริ่ง อีเลคทริค จำกัด (มหาชน) หรือ KJL พร้อมด้วย นายชาญศักดิ์ ธนเตชา ประธานสายผลิตภัณฑ์หลักทรัพย์ นายพายุพัด มหาผล กรรมการผู้จัดการ ฝ่ายวาณิชธนกิจ บริษัทหลักทรัพย์ หยวนต้า (ประเทศไทย) เปิดเผยว่า ในฐานะที่ปรึกษาทางการเงินและผู้จัดการการจัดจำหน่ายและรับประกันการจำหน่ายหุ้นสามัญเพิ่มทุน ได้ร่วมพิธีเปิดการซื้อขายหลักทรัพย์วันแรกในตลาดหลักทรัพย์เอ็ม เอ ไอ (mai)  โดยมี นายประพันธ์ เจริญประวัติ ผู้จัดการ ตลาดหลักทรัพย์ เอ็ม เอ ไอ (mai)  ร่วมแสดงความยินดี ณ หอประชุมศุกรีย์ แก้วเจริญ ชั้น 3 ตลาดหลักทรัพย์แห่งประเทศไทย
ทั้งนี้ การเข้าซื้อขายในตลาดหลักทรัพย์ เอ็ม เอ ไอ (mai)  เป็นวันแรก ปรากฏว่าได้รับความสนใจจากนักลงทุนอย่างดีเยี่ยม โดยเปิดซื้อขายที่ 17.20 บาท เพิ่มขึ้น 27.41% เปรียบเทียบจากราคา IPO ที่ 13.50 บาท/หุ้น